รอพี่นะ ตามรวบผัวโดนจับยาบ้า เมียมีไอซ์ หนีประกันไปครองรัก
ผัวถูกจับยาบ้า เมียถูกจับไอซ์ ประกันตัวคนละ 3 แสนก่อนหนีประกันศาลไปใช้ชีวิตอยู่กัน เพราะรักมาก ไม่อยากพรากจาก สุดท้ายนายประกันแจ้งกองปราบจับตัวได้ เกิดชอตเด็ด ป้อนขนมให้กันก่อนแยกย้ายไปเข้าคุก ,วันที่ 13 ก.ย. พ.ต.อ.สมพงษ์ สุวรรณวงศ์ ผกก.6บก.ป. พ.ต.ท.ปิยพล แป้นแก้ว สารวัตร กก.6บก.ป. พร้อมด้วย ตำรวจกองปราบ กองกำกับการ 6 กองบังคับการปราบปราม จับกุม นายเจษฎา มูลวงศ์ อายุ 33 ปี ชาว ต.คอหงส์ อ.หาดใหญ่ จ.สงขลา และน.ส.สิริริณ ใจห้าว อายุ 33 ปี ชาว ต.เขารูปช้าง อ.เมือง จ.สงขลา ทั้งคู่เป็นผัวเมียกัน และเป็นผู้ต้องหาตามหมายจับของศาลจังหวัดสงขลา ในคดียาเสพติด หลบหนีการประกันตัวในชั้นศาลตั้งแต่เดือนมกราคมที่ผ่านมา ซึ่งนายประกันได้เข้าแจ้งขอความช่วยเหลือจากตำรวจกองปราบฯเพื่อให้ติดตามจับกุมทั้งคู่,หลังจากที่ใช้หลักทรัพย์เป็นโฉนดที่ดินค้ำประกันตัวทั้งสองคน ในวงเงินคนละ 3 แสนบาท แต่ปรากฏว่าเมื่อทั้งสองคนได้รับการประกันตัวแล้วหลบหนีทันที ทำให้นายประกันเดือดร้อน เพราะหากไม่สามารถจับกุมได้ก็จะถูกยึดโฉนดที่ดิน,หลังจากตำรวจกองปราบสืบสวนหาเบาะแส ก็ทราบว่าทั้งสองคนมาเช่าบ้านกบดานอยู่ที่แถวสนามบินหาดใหญ่ ต.ควนลัง อ.หาดใหญ่ จึงติดตามตัวไปจับกุมได้ในวันนี้ จากการสอบสวนทั้งสองคนยอมรับสารภาพ และมีชอตดราม่าของความรักที่ทั้งคู่มีให้กัน เกิดขึ้นระหว่างที่ถูกควบคุมตัวมาสอบสวนที่ศูนย์ประสานงาน กองกำกับการ 6 กองบังคับการปราบปราม จ.สงขลา,ทั้งคู่ได้ผลัดกันป้อนขนมใส่ปากให้กันและกันเป็นครั้งสุดท้ายเพราะหลังจากนี้จะต้องถูกพรากจากกัน นำตัวไปดำเนินคดี อีกนาน กว่าจะได้เจอกัน,ผู้สื่อข่าว ได้สอบถามเรื่องราวความรักของทั้งคู่ ทราบว่าคบหาและอยู่กินกันมา 3 ปี หลังจากที่ไปเที่ยวแล้วเจอกัน หลังจากนั้นก็มีใจให้กัน และมาถูกจับกุมในเวลาไล่เลี่ยกันช่วงต้นปีที่ผ่านมา ฝ่ายชายถูกจับพร้อมยาบ้า 28 เม็ด ส่วนฝ่ายหญิงถูกจับพร้อมยาไอซ์ราว 1 กรัม แต่ทั้งสองคนได้วางแผนหนีประกันในชั้นศาลเพราะไม่อยากติดคุก และมาใช้ชีวิตอยู่ด้วยกันอีกเกือบ 9 เดือน ก่อนจะถูกจับกุม,นายเจษฎา สามี บอกว่ารักและเป็นห่วงภรรยามาก ช่วงที่หลบหนีก็ดูแลกันเป็นอย่างดี พร้อมสัญญาว่า ไม่ว่าทั้งคู่จะต้องโทษกี่ปี ใครพ้นโทษออกมาก่อนก็จะรอกันและกัน เพื่อกลับมาใช้ชีวิตด้วยกันอีกครั้ง โดยจะกลับตัวกลับใจเป็นคนดีเริ่มต้นชีวิตใหม่
ผัวถูกจับยาบ้า เมียถูกจับไอซ์ ประกันตัว 3 แสนก่อนหนีประกันศาลไปใช้ชีวิตอยู่กัน เพราะรักมาก ไม่อยากพรากจาก สุดท้ายนายประกันแจ้งกองปราบจับตัวได้ เกิดชอตเด็ด ป้อนขนมให้กันก่อนแยกย้ายไปเข้าคุก
จับผัวเมีย,หนีประกัน,ผัวเมียหนีประกัน,ข่าวทั่วไป